**Najava Obrazovne konferencije „Kreativnost i inovativnost u nastavi“**

Agencija za odgoj i obrazovanje u suorganizaciji s Visokim učilištem Effectus organizira obrazovnu konferenciju „Kreativnost i inovativnost u nastavi“*,*koja će se održati 10. siječnja 2019. godine u Koncertnoj dvorani Vatroslava Lisinskog u Zagrebu za osnovne škole, a 11. siječnja 2019. godine na Ekonomskom fakultetu Sveučilišta u Zagrebu za srednje škole.

Obrazovna konferencija organizirana je pod visokim pokroviteljstvom gradonačelnika Grada Zagreba.

Konferencija će se biti organizirana u formi četiri radionice čiji su **voditelji** **doc. dr. sc. Robert Kopal i Darija Korkut.**

**Moto konferencije:**

**"Kreativnost je vještina budućnosti – kreativnost nije urođena osobina, nego vještina koja se uči, potiče i razvija..."**

Obrazovna konferencija će obuhvatiti 2600 odgojno-obrazovnih radnika iz osnovnih i srednjih škola Republike Hrvatske. Tema konferencije bit će kreativnost i inovativnost u nastavi. Prema Svjetskom gospodarskom forumu vodeće tri vještine 2020. godine bit će rješavanje kompleksnih problema, kritičko mišljenje i kreativnost. Sudionici će identificirati mehanizme koji potiču vještine budućnosti, a koje je potrebno spremno i s lakoćom poticati kod učenika na svim odgojno-obrazovnim razinama. Učenje o metodama poticanja i razvijanja kreativnosti, divergentnog mišljenja i kreativne inteligencije sastavni je dio profesionalnog razvoja i cjeloživotnog učenja svih odgojno-obrazovnih radnika.

Molimo zainteresirane sudionike da se prijave na konferenciju u sustavu Ettaedu do 8. siječnja 2019. godine na poveznice:

         za osnovne škole:

<http://ettaedu.azoo.hr/StrucniSkupoviTip/Prijave.aspx?id=36531>

         za srednje škole:

<http://ettaedu.azoo.hr/StrucniSkupoviTip/Prijave.aspx?id=36532>